ผลสำเร็จโครงการประกันรายได้สินค้าเกษตร 3 รายการ โอนเงินเข้าบัญชีเกษตรกรแล้ว 1.2 ล้านคน วงเงิน 1.7 หมื่นล้านบาท
ผลสำเร็จโครงการประกันรายได้สินค้าเกษตร 3 รายการ โอนเงินเข้าบัญชีเกษตรกรแล้ว 1.2 ล้านคน วงเงิน 1.7 หมื่นล้านบาทนายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยถึงความคืบหน้าการดำเนินโครงการประกันรายได้สินค้าเกษตร 3 รายการคือ ปาล์มน้ำมัน ข้าวและยางพารา ว่า ตั้งแต่คณะรัฐมนตรี(ครม.) ให้ความเห็นชอบดำเนินโครงการขณะนี้ได้มีการโอนเงินส่วนต่างให้กับเกษตรกรแล้ว 1,239,680 ราย คิดเป็นเงิน 17,628 ล้านบาท แบ่งเป็นโครงการประกันรายได้ เกษตรกรชาวสวนปาล์มน้ำมัน โดยได้โอนเงินให้กับชาวสวนปาล์มแล้ว 295,880 ราย เป็นเงิน 3,360 ล้านบาท  โครงการประกันรายได้เกษตรกรผู้ปลูกข้าวจำนวน 440,000 รายเป็นเงิน 11,400 ล้านบาท และโครงการประกันรายได้เกษตรกรชาวสวนยาง จำนวน 503,800 ราย เป็นเงิน 2,868 ล้านบาท ส่วนยางที่ยังมีปัญหาในทางปฏิบัติเพราะต้องโอนเงินทุก 15 วัน เพราะการยางแห่งประเทศไทย (กยท.) ต้องไปตรวจสอบสวนยางด้วยว่ายังทำสวนอยู่หรือไม่ ประกอบกับบุคลากร กยท. ไม่เพียงพอ แต่อย่างไรก็ดีได้กำชับให้ดำเนินการโดยเร็ว พร้อมยืนยันยังสามารถโอนเงินเข้าบัญชีเกษตรกรได้จนกว่าจะครบตามที่แจ้งไว้